Marc-André Fleury

Marc-André Fleury (s. 28. marraskuuta 1984 Sorel-Tracy, Quebec) on ammattilaisuransa päättänyt kanadalainen jääkiekkomaalivahti. Fleury on kolminkertainen Stanley Cup -voittaja, minkä lisäksi hän on voittanut olympiakultaa sekä NHL:n parhaalle maalivahdille jaettavan Vezina trophyn. Fleury on toiseksi eniten otteluita voittanut maalivahti NHL:ssä, edellään vain Martin Brodeur. Vuoden 2023 lopussa hänestä tuli neljäs tuhat ottelua pelannut maalivahti NHL:n historiassa. Hän on kanadanranskalainen. 

Pittsburgh Penguins varasi Fleuryn NHL:n varaustilaisuuden ykkösvarauksena vuonna 2003. Hänet valittiin mukaan liigan tähdistöotteluun kausilla 2010–2011, 2014–2015 ja 2017–2018.

Ura
Fleury aloitti NHL-uransa kaudella 2003–2004, ja syrjäytti pian ykkösmaalivahti Jean-Sébastien Aubinin. NHL:n työsulun aikana hän pelasi AHL:n Wilkes-Barre/Scranton Penguinsissa. Seuraavalla kaudella hän ei kuitenkaan saavuttanut roolia ykkösmaalivahtina, ja pelasi ajoittain Pittsburghin farmijoukkueessa. 

Sittemmin Fleury onnistui hiomaan tekniikkaansa ja saavutti kiistattoman aseman Pittsburghin ykkösmaalivahtina saavuttaen lukuisia Tom Barrasson tekemiä seuraennätyksiä. Kauden 2008–2009 päätteeksi Fleury torjui Penguinsille Stanley Cup -voiton. 

Kaudella 2010–2011 Fleury pelasi 65 ottelua, joista voittoja tuli 36. Hänen torjuntaprosenttinsa oli 91,8 ja päästettyjen maalien keskiarvo 2,32 ottelua kohden. Pudotuspeleissä hän pelasi seitsemän ottelua, joista voittoja oli kolme. Hänen torjuntaprosenttinsa oli 89,9 ja päästettyjen maalien keskiarvo oli 2,52 ottelua kohden. Pittsburgh Penguins putosi heti pudotuspelien ensimmäisellä kierroksella sarjan venyttyä seitsemänteen otteluun Tampa Bay Lightningia vastaan.

Keväällä 2016 nuori tulokasmaalivahti Matt Murray otti Fleuryn paikan ykkösmaalivahtina johdattaen joukkueensa aina Stanley Cup -voittoon asti. Kolmannen Stanley Cupinsa jälkeen Fleury suostui luopumaan siirron estävästä pykälästä sopimuksessaan. Tämän seurauksena Vegas Golden Knights varasi hänet laajennusvaraustilaisuudessa. 

Golden Knightsissa Fleurysta tuli joukkueen suosituimpia pelaajia, ja hänen pelipaitansa onkin ollut pitkään myydyimpien fanituotteiden joukossa. Heti Golden Knightsin ensimmäisellä kaudella joukkue eteni Fleuryn johdolla sensaatiomaisesti Stanley Cupin loppuotteluihn. Loppuottelusarjassa Washington Capitals oli kuitenkin parempi otteluvoitoin 4–1.

Vuonna 2018 Fleury solmi Golden Knightsin kanssa kolmivuotisen sopimuksen, jonka arvo on yhteensä 21 miljoonaa dollaria. Sopimus ulottui kauden 2022 loppuun saakka.

Kaudelle 2019–2020 Golden Knights hankki toiseksi maalivahdikseen Robin Lehnerin Chicago Blackhawksista. Pelattuaan muutaman runkosarjaottelun, Lehner otti ykkösvahdin paikan Fleurylta pudotuspeleissä. Tämän jälkeen Fleuryn agentti aiheutti kohun jakamalla sosiaalisessa mediassa kuvan, jossa miekka lävistää verisesti Fleuryn selästäpäin.

Kaudella 2020–2021 Fleury pelasi tilastojen valossa uransa parhaan kauden torjuen 36:ssa ottelussa päästettyjen maalien keskiarvolla 1,98. Kauden päätteeksi Fleury voitti runkosarjan parhaalle maalivahdille jaettavan Vezina trophyn. Nollapelejä hän torjui kuusi kappaletta. Samalla kaudella Fleury sekä Lehner voittivat myös vähiten maaleja runkosarjassa päästäneille maalivahdeille jaettavan Jennings trophyn. Edelliskauteen verrattuna kauden pudotuspeleissä ykkösvahtina toimi Lehnerin sijaan Fleury. 16:sta ottelusta hänen päästettyjen maalien keskiarvokseen tuli 2,04 ottelua kohden. Semifinaalisarjassa Montreal Canadiens oli parempi tiputtaen Golden Knightsin voitoin 4–2.

Heinäkuussa 2021 Golden Knights kauppasi Fleuryn Chicago Blackhawksiin vaihdossa keskushyökkääjä Mikael Hakkaraiseen. Fleurylla oli 7 miljoonan dollarin sopimustaan jäljellä yksi vuosi. Maaliskuussa 2022 Blackhawks kauppasi Fleuryn Minnesota Wildiin vaihdossa ehdolliseen toisen kierroksen varausvuoroon. https://nhl.nbcsports.com/2022/03/21/trade-marc-andre-fleury-heads-to-wild-for-conditional-second-rounder/ Heinäkuussa 2022 Fleury teki Wildin kanssa kaksivuotisen ja yhteensä seitsemän miljoonan dollarin arvoisen jatkosopimuksen. https://www.tsn.ca/minnesota-wild-re-sign-marc-andre-fleury-two-year-7-million-contract-1.1822745 Huhtikuussa 2024 Fleury teki Wildin kanssa yksivuotisen ja 2,5 miljoonan dollarin arvoisen jatkosopimuksen. https://www.nhl.com/news/marc-andre-fleury-signs-1-year-contract-with-minnesota-wild

Lopetettuaan NHL-uransa Fleury pelasi vielä MM-kilpailuissa 2025 Kanadan joukkueessa.

Saavutukset ja palkinnot
 Kuukauden paras tulokaspelaaja (NHL): 11/2003
 Mike Bossy Trophy: 2003 (QMJHL)
 Valinta CHL:n kolmanteen tähdistöjoukkueeseen: 2003
 QMJHL:n Telus-divisioonan vuoden puolustava pelaaja: 2003
 Valinta QMJHL:n toiseen tähdistöjoukkueeseen: 2003
 Stanley Cup: 2008–2009, 2015–2016, 2016–2017
 Clarence S. Campbell Bowl: 2017–2018
 Prince of Wales Trophy: 2007–2008, 2008–2009, 2015–2016, 2016–2017

Tilastot
     Runkosarja   Pudotuspelit Kausi Joukkue Liiga Ottelut Voitot Tappiot Tasapelit/JAT Peliaika PM Nollapelit PM Ka Torj. % Ottelut Voitot Tappiot Peliaika PM Nollapelit PM Ka Torj. % 2000–2001 Cape Breton Screaming Eagles QMJHL 35 12 13 2 1705 115 0 4.05 88,6 2 0 1 32 4 0 7.50 81,0 2001–2002 Cape Breton Screaming Eagles QMJHL 55 26 14 8 3043 141 2 2.78 91,9 16 9 7 1003 55 0 3.29 90,0 2002–2003 Cape Breton Screaming Eagles QMJHL 51 17 24 6 2889 162 2 3.36 91,0 4 0 4 228 17 0 4.47 89,4 2003–2004 Pittsburgh Penguins NHL 21 4 14 2 1154 70 1 3.64 89,6 – – – – – – – –  Cape Breton Screaming Eagles QMJHL 10 8 1 1 606 20 0 1.98 93,3 4 1 3 251 13 0 3.10 88,6  Wilkes-Barre/Scranton Penguins AHL – – – – – – – – – 2 0 1 92 6 0 3.91 80,0 2004–2005 Wilkes-Barre/Scranton Penguins AHL 54 26 19 4 3029 127 5 2.52 90,1 4 0 2 151 11 0 4.37 84,3 2005–2006 Pittsburgh Penguins NHL 50 13 27 6 2809 152 1 3.25 89,8 – – – – – – – – 2006–2007 Pittsburgh Penguins NHL 67 40 16 9 3905 184 5 2.83 90,6 5 1 4 287 18 0 3.76 88,0 2007–2008 Pittsburgh Penguins NHL 35 19 10 2 1847 72 4 2.33 92,1 20 14 6 1251 41 3 1.97 93,3  Wilkes-Barre/Scranton Penguins AHL 5 3 2 0 297 7 0 1.42 95,0 – – – – – – – – 2008–2009 Pittsburgh Penguins NHL 62 35 18 7 3641 162 4 2.67 91,2  24 16 8  1447 63 0 2.61 90,8 2009–2010 Pittsburgh Penguins NHL 67 37 21 6 3798 168 1 2.65 90,5 13 7 6 798 37 1 2.78 89,1 2010–2011 Pittsburgh Penguins NHL 65 36 20 5 3695 143 3 2.32 91,8 7 3 4 405 17 1 2.52 89,9 2011–2012 Pittsburgh Penguins NHL 67 42 17 4 3896 153 3 2.36 91,3 6 2 4 337 26 0 4.63 83,4 2012–2013 Pittsburgh Penguins NHL 33 23 8 0 1858 74 1 2.39 91,6 5 2 2 290 17 1 3.52 88,3 2013–2014 Pittsburgh Penguins NHL 64 39 18 5 3792 150 5 2.37 91,5 13 7 6 800 32 2 2.40 91,5 2014–2015 Pittsburgh Penguins NHL 64 34 20 9 3776 146 10 2.32 92,0 5 1 4 312 11 0 2.12 92,7 2015–2016 Pittsburgh Penguins NHL 58 35 17 6 3463 132 5 2.29 92,1 2 0 1 80 4 0 3.04 87,5 2016–2017 Pittsburgh Penguins NHL 38 18 10 7 2126 107 1 3.02 90,9 15 9 6 867 37 2 2.56 92,4 2017–2018 Vegas Golden Knights NHL 46 29 13 4 2673 100 4 2.24 92,7 20 13 7 1259 47 4 2.24 92,7 2018–2019 Vegas Golden Knights NHL 61 35 21 5 3635 152 8 2.51 91,3 7 3 4 467 21 1 2.70 90,9 2019–2020 Vegas Golden Knights NHL 49 27 16 5 2881 133 5 2.77 90,5 4 3 1 239 9 0 2.27 91,0 2020–2021 Vegas Golden Knights NHL 36 26 10 0 2146 71 6 1.98 92,8 16 9 7 972 33 1 2.04 91,8 2021–2022 Chicago Blackhawks NHL 45 19 21 5 2626 129 4 2.95 90,8 – – – – – – – –  Minnesota Wild NHL 11 9 2 0 657 30 0 2.74 91,0 5 2 3 297 15 0 3.04 90,6 2022–2023 Minnesota Wild NHL 46 24 16 4 2655 126 2 2.85 90,8 2 0 1 77 7 0 5.48 81,1 2023–2024 Minnesota Wild NHL 40 17 15 5 2233 111 2 2.98 89,5 – – – – – – – – NHL yhteensä 1026 561 330 96 59279 2565 75 2.60 91,2 169 92 74 10182 435 16 2.56 91,1 AHL yhteensä 71 39 23 4 4053 153 4 1.84 93,0 11 2 6 554 35 0 3.79 86,2 QMJHL yhteensä 151 63 52 17 8243 438 4 3.19 90,8 26 10 15 1514 89 0 3.52 89,5
PM = Päästetyt maalit
JAT = Jatkoaika tappiot

 Lähteet 

  Viitattu 29.7.2010
  Viitattu 29.7.2010
  Viitattu 29.7.2010

 Viitteet 

 Aiheesta muualla 

Luokka:Kanadalaiset jääkiekkomaalivahdit
Luokka:Kanadalaiset olympiavoittajat
Luokka:Pittsburgh Penguinsin varaamat pelaajat
Luokka:Kanadanranskalaiset
Luokka:Vuonna 1984 syntyneet
Luokka:Elävät henkilöt